open-index/open-wikipedia-markdown huggingface dataset:
Φιάλος

Ο **Φιαλος** ήταν ο 16ος μυθικός βασιλιάς της αρχαίας Αρκαδίας.

Ήταν γιος και διάδοχος του Βουκολίων και πατέρας του επόμενου βασιλιά Σίμου. Όπως μας πληροφορεί ο Παυσανίας, κατά την διάρκεια της βασιλείας του  άλλαξε το όνομα της πόλης *Φιγάλεια* σε Φίαλος δίνοντας της το όνομα του, Η πόλη είχε ιδρυθή και ονομαστή από τον Φιγαλέα γιο του Λυκάονα. Βρισκόταν στην κοιλάδα της Νέδα και ήταν από τις σημαντικότερες Αρκαδικές πόλεις.
## Πηγές


Κατηγορία:Μυθικοί βασιλείς της Αρκαδίας
Αίχμις

Ο **Αίχμις** ήταν ο 21ος μυθικός βασιλιάς της αρχαίας Αρκαδίας.

Ήταν ανηψιός και διάδοχος του Πολυμήστορα και γιος του Βριάκα. Κάτα την βασιλεία του έγινε ο Α΄Μεσσηνιακός πόλεμος, πήρε μέρος σαν αρχηγός των Αρκάδων και σύμμαχος των Μεσσήνιων. Νικητές από τον πόλεμο βγήκαν οι Λακεδαιμόνιοι οι οποίοι κατέλαβαν όλη την αρχαία Μεσσηνία και έκαναν τους κατοίκους της είλωτες. Γιος και διάδοχος του ήταν ο Αριστοκράτης.

## Πηγές


Κατηγορία:Μυθικοί βασιλείς της Αρκαδίας
Αστυνομική και Δικαστική Συνεργασία σε Ποινικές Υποθέσεις

Η **Αστυνομική και Δικαστική Συνεργασία σε Ποινικές Υποθέσεις** (ΑΔΣΠΥ) είναι ο τρίτος από τους Τρεις Πυλώνες της Ευρωπαϊκής Ένωσης, εστιάζει στη συνεργασία της εφαρμογής του νόμου και στην καταπολέμηση του ρατσισμού. Βασίζεται περισσότερο στη διακυβερνητική συνεργασία παρά στους άλλους πυλώνες που σημαίνει ότι τα ιδρύματα της Ένωσης μπορούν να επέμβουν ελάχιστα. Είναι υπεύθυνο για την έκδοση Ευρωπαϊκού Εντάλματος Σύλληψης.

## Υπευθυνότητες

Η Συνθήκη του Μάαστριχτ καθιέρωσε ότι, ενώ πλησιάζονται οι στόχοι της Ένωσης και συγκεκριμένα η ελευθερία μετακίνησης, τα κράτη μέλη πρέπει να λάβουν υπόψη τους, τους παρακάτω τομείς κοινού ενδιαφέροντος:

#Άσυλο
#Κανόνες που σχετίζονται με την είσοδο των εξωτερικών συνόρων
#Πολιτικές μετανάστευσης και πολιτικές που σχετίζονται με υπηκόους τρίτων χωρών 
#*Συνθήκες εισόδου και μετακίνησης των ξένων υπηκόων στο έδαφος της Ένωσης
#*Συνθήκες μόνιμης κατοικίας ξένων υπηκόων σε κράτη μέλη, συμπεριλαμβανομένων των οικογενειών και δικαιωμάτων εργασίας
#*Καταπολέμηση της παράνομης μετανάστευσης, κατοικίας και εργασίας ξένων υπηκόων σε κράτος μέλος της Ένωσης
#Καταπολέμηση εμπορίου ναρκωτικών όταν αυτό δεν καλύπτεται από τα μέρη 7, 8 και 9
#Καταπολέμηση της διεθνούς απάτης όταν αυτό δεν καλύπτεται από τα μέρη 7, 8 και 9
#Δικαστική συνεργασία σε πολιτικά θέματα
#Δικαστική συνεργασία σε ποινικά θέματα
#Τελωνειακή συνεργασία
#Αστυνομική συνεργασία για την καταπολέμηση του εμπορίου ναρκωτικών, της τρομοκρατίας και πολλών άλλων μορφών διεθνούς εγκληματικότητας, συμπεριλαμβανομένων και συγκεκριμένων τομών τελωνειακής συνεργασίας.

Υπάρχουν τρία ιδρύματα που δημιουργήθηκαν από τον πυλώνα ΑΔΣΠΥ, Eurojust, Ευρωπόλ, και Cepol

## Ιστορία

Δημιουργήθηκε ως πυλώνας **Δικαιοσύνης και Εσωτερικών Υποθέσεων** στη Συνθήκη του Μάαστριχτ, μετέπειτα η Συνθήκη του Άμστερνταμ μετέφερε τους τομείς παράνομης μετανάστευσης, ασύλου, και δικαστικής συνεργασίας στον ενιαίο πρώτο πυλώνα (Ευρωπαϊκές Κοινότητες). Ο όρος "**Δικαιοσύνη και Εσωτερικά Δικαιώματα**" τώρα καλύπτει αυτούς τους ενιαίους τομείς καθώς και τον διακυβερνητικό τρίτο πυλώνα.

### Μέλλον

Αν επικυρωθεί, η Συνθήκη της Λισαβόνας θα αντικαταστήσει το σύστημα των πυλώνων. Οι αρμοδιότητες θα συγχωνευθούν και θα αποκτήσουν περισσότερη δύναμη.

## Συνθήκες

## Παραπομπές


## Εξωτερικοί σύνδεσμοι

*Δικαιοσύνη, ελευθερία και ασφάλεια.(Europa)
*http://www.europedia.moussis.eu 

Κατηγορία:Πολιτικές της Ευρωπαϊκής Ένωσης
Αντίοχος ΣΤ΄ Διόνυσος

Ο **Αντίοχος Στ' Διόνυσος** ήταν αυτοκράτορας της Δυναστείας των Σελευκιδών, βασιλέων της Συρίας κατά την ελληνιστική περίοδο. Ήταν γιος του Αλεξάνδρου Α' Βάλα και της Κλεοπάτρας Θεάς, κόρης του ηγεμόνα της Αιγύπτου, Πτολεμαίου Στ' Φιλομήτορος.

## Βιογραφικά στοιχεία
Μετά την ήττα του από τις πτολεμαϊκές στρατιές, ο Αλέξανδρος Α' Βάλας πέθανε στα χέρια μιας φυλής Ναβαταίων Αράβων. Με την υποστήριξη του Πτολεμαίου Στ' Φιλομήτορα στο θρόνο ανέβηκε ο Δημήτριος Β' Νικάτωρ. Ο τελευταίος όμως δεν ήταν λαοφιλής και σοβαρές ταραχές δεν άργησαν να ξεσπάσουν στους δρόμους της Αντιόχειας. Ο στρατηγός και υποστηρικτής του Αλεξάνδρου, Διόδοτος, που είχε απομακρύνει με ασφάλεια το μικρό Αντίοχο, κατέλαβε την πρωτεύουσα του κράτους περίπου το 145 π.Χ. και ανέβασε το μικρό του προστατευόμενο στο θρόνο. Ο Δημήτριος απέτυχε να ανακτήσει την πόλη, ωστόσο διασώθηκε χάρις σε κάποιους στρατιώτες από την Ιουδαία και εγκαταστάθηκε στη Σελεύκεια.

Ο Αντίοχος την εποχή εκείνη ήταν ακόμη σε νηπιακή ηλικία, οπότε πρακτικά κυβερνούσε ο Διόδοτος. Περίπου το 140 π.Χ. ο Διόδοτος, θανάτωσε το νεαρό του προστατευόμενο, τον Αντίοχο Στ', διεκδικώντας το θρόνο για τον εαυτό του, με την επωνυμία Διόδοτος Τρύφων. Σύμφωνα με τον ιστορικό Τίτο Λίβιο, ο Διόδοτος δωροδόκησε τους βασιλικούς ιατρούς ώστε να υποστηρίξουν πως το αγόρι υπέφερε από κάποια ασθένεια των οργάνων και άφησε την τελευταία του πνοή στο χειρουργικό τραπέζι.

## Χρονολόγιο

## Δείτε επίσης
* Δυναστεία των Σελευκιδών
* Δημήτριος Β' Νικάτωρ
* Διόδοτος Τρύφων
* Αυτοκρατορία των Σελευκιδών
* Ελληνιστική περίοδος

## Πηγές
* Αντίοχος Στ' Διόνυσος στο www.livius.com 
* Τίτος Λίβιος, *Περιοχαί*, 55 
* Αππιανός, *Συριακά*, §68  

## Εξωτερικοί σύνδεσμοι
* 

Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Βόδια του Γηρυόνη

[thumb|Ο [Ηρακλής πολεμάει με το Γηρυόνη αμφορέας του 540 π.Χ., Λούβρο|310x310εσ]]
Τα **βόδια του Γηρυόνη** ήταν στην ελληνική μυθολογία όντα που ανήκαν στον Γηρυόνη, ένα άνθρωπο με τρία σώματα, γιο του Χρυσάωρα. Βρίσκονταν μαζί του στη νήσο Ερύθεια. Είναι γνωστά κυρίως μέσω του δέκατου άθλου του Ηρακλή, αντικείμενο του οποίου απετέλεσε η απαγωγή τους.

Ο Γηρυόνης είχε αναθέσει τη φύλαξη των ζώων τους σε δύο φύλακες, τον Ευρυτίωνα και τον Όρθρο. Ο Ευρυτίων ήταν γιος του Άρη και της Ερυθείας. Ο Όρθρος ήταν ένας τερατόμορφος σκύλος, γιος του Τυφώνα και της Έχιδνας. Είχε δύο κεφάλια και επιπλέον εφτά κεφάλια φιδιού. 

Μόλις ο ήρωας έφτασε στην Ερύθεια, και αφού πέρασε τη νύχτα του στο βουνό Άβας, ήρθε αντιμέτωπος με τους δύο φύλακες των ζώων. Τόσο ο Όρθρος, όσο και ο Ευρυτίων βρήκαν τραγικό θάνατο από το ρόπαλο του Ηρακλή. Στη συνέχεια ο Μενοίτιος, φύλακας των βοδιών του Άδη, ειδοποίησε τον Γηρυόνη για τα συμβάντα και έτσι εκείνος έσπευσε να αντιμετωπίσει τον εισβολέα. Ο Ηρακλής κατόρθωσε να εξολοθρεύσει τον Γηρυόνη, αφού τον τόξευσε με τα βέλη του.

Στον δρόμο της επιστροφής, ο Ηρακλής αντιμετώπισε πολλές περιπέτειες. Όταν τελικά επέστρεψε στην Ελλάδα και συγκεκριμένα στην Αμβρακία, ένας οίστρος σταλμένος από την Ήρα διασκόρπισε το κοπάδι των βοδιών στα βουνά. Ο ήρωας κατόρθωσε να περισυλλέξει το μεγαλύτερο μέρος των ζώων. Τα υπόλοιπα παρέμειναν στα βουνά και περιήλθαν σε άγρια κατάσταση.

Τελικά ο Ηρακλής έφτασε στις Μυκήνες, παρέδωσε τα βόδια στον Ευρυσθέα, ο οποίος τα θυσίασε στη θεά Ήρα.

## Πηγές
* 

## Δείτε επίσης
* Άθλοι του Ηρακλή
* Γηρυόνης

Κατηγορία:Άθλοι του Ηρακλή
Κάλντας

Η λέξη **Κάλντας** είναι ισπανική, και αντιστοιχεί με την ελληνική *Θέρμες* ή *θερμοπηγές* ή *ιαματικές πηγές*. Το όνομα αυτό χρησιμοποιείται κυρίως ως πρώτο συνθετικό πολλών ισπανικών, πορτογαλικών και λατιναμερικάνικων λουτροπόλεων. Σημαντικότερες των οποίων είναι:

* η Κάλντας ντα Ράινα στη Πορτογαλία
* η Κάλντας ντε Κούντις στην Ισπανία
* η Κάλντας ντ΄ Εστράτς ή Καλντέτα στην Ισπανία
* η Κάλντας ντε Μονμπουύ στην Ισπανία
* η Κάλντας ντε Ρέγιες επίσης στην Ισπανία
* η Κάλντας ντε Βιζέλα στη Πορτογαλία και
* η Κάλντας ντε Ζέρεζ επίσης στη Πορτογαλία.

Επίσης με το αυτό όνομα Κάλντας φέρεται διαμέρισμα της Κολομβίας, Κάλντας (Κολομβία), και πόλη της Βραζιλίας, Κάλντας (Βραζιλία).
Ντομινίκ Βουανέ

Η **Ντομινίκ Βουανέ** (1958-) είναι Γαλλίδα πολιτικός, που διετέλεσε και Υπουργός περιβάλλοντος της Γαλλίας την περιοδο 1997-2001. 

Σπούδασε ιατρική και ειδικεύτηκε στην αναισθησιολογία. Από τα φοιτητικά της χρόνια, τη δεκαετία του 70, δραστηριοποιήθηκε στο οικολογικό κίνημα και στο κίνημα για τα ανθρώπινα δικαιώματα και στην ελεύθερη ραδιοφωνία. Υπήρξε μέλος του Μετώπου Αντιμιλιταριστικού Αγώνα και των Φίλων της Γης. 

Είναι μέλος των Πράσινων από την ίδρυσή τους το 1984 με τους οποίους εξελέγη σε διάφορα αξιώματα, όπως στο ευρωκοινοβούλιο (1989), στο γαλλικό κοινοβούλιο (1997) και στη γερουσία (2004). 

Αποτελεί ηγετική φυσιογνωμία του κόμματος ιδιαίτερα την δεκαετία του 90, που διατέλεσε και γραμματέας του την περίοδο 1993-1997, υπήρξε και υποψήφια των Πρασίνων στις προεδρικές εκλογές του 1995 και 2007 συγκεντρώνοντας χαμηλά ποσοστά και στις δύο περιπτώσεις 3.32% το 1995 και 1.57% το 2007.
## Παραπομπές


Κατηγορία:Ευρωβουλευτές της Γαλλίας
Κατηγορία:Γάλλοι οικολόγοι
Κατηγορία:Γάλλοι άθεοι
Κατηγορία:Μέλη του Ευρώπη Οικολογία - Οι Πράσινοι
Γρηγόριος (έξαρχος)

** Γρηγόριος** ονομαζόταν ένας Βυζαντινός αξιωματούχος, ο οποίος υπηρέτησε επί αυτοκράτορα Ηρακλείου, καταλαμβάνοντας το αξίωμα του εξάρχου Αφρικής (Καρχηδόνας). Στις δογματικές έριδες των μέσων του 7ου αιώνα τάχθηκε με την πλευρά των Ορθοδόξων, με αποτέλεσμα την περίοδο αυτή το εξαρχάτο να γίνει καταφύγιο για τους διαπρεπέστερους εξ αυτών (π.χ. Μάξιμος ο Ομολογητής). Συνέβαλε μάλιστα στην επιστροφή του Μονοθελήτη Πατριάρχη Κωνσταντινουπόλεως Πύρρου στην Ορθοδοξία. Σκοτώθηκε στα μέσα του 7ου αιώνα σε μάχη κατά των Αράβων.

Κατηγορία:Έξαρχοι Αφρικής
Σέλευκος Ε΄ Φιλομήτωρ

Ο **Σέλευκος Ε' Φιλομήτωρ** ήταν ηγεμόνας της Δυναστειας των Σελευκιδών, βασιλέων της Συρίας κατά την ελληνιστική περίοδο. Ήταν ο μεγαλύτερος σε ηλικία γιος του Δημητρίου Β' Νικάτορος και της Κλεοπάτρας Θεάς, και κυβέρνησε ένα εξαιρετικά περιορισμένο εδαφικά βασίλειο το 125 π.Χ. Το επώνυμο *«Φιλομήτωρ»* σημαίνει «αυτός που αγαπά τη μητέρα του».

## Βιογραφία

Ο θείος του Αντίοχος Ζ΄ Σιδήτης έπεσε πολεμώντας απέναντι στην Αυτοκρατορία των Πάρθων (129 π.Χ.), ο βασιλεύς Φραάτης Β΄ της Παρθίας απελευθέρωσε τον πατέρα του με τον οποίο είχε καλές σχέσεις, επανήλθε στην Συρία και ανέβηκε στον θρόνο. Ο γιος του Αντίοχου Ζ΄ και ετεροθαλής από μητέρα αδελφός του Αντίοχος Θ΄ Κυζικηνός εξαναγκάστηκε να δραπετεύσει στην Κύζικο. Οι γονείς του παντρεύτηκαν ξανά και ενώθηκαν με τους δύο γιους τους οι οποίοι ήταν ο ίδιος ο Σέλευκος Ε΄ και ο μικρότερος αδελφός του μελλοντικός Αντίοχος Η΄ Γρυπός. Ο Πάρθοι συνέλαβαν επίσης τον Σέλευκο έναν από τους γιους του Αντίοχου Ζ΄ και την αδελφή του Σελεύκου Ε΄ Λαοδίκη, είχαν συνοδεύσει στην εκστρατεία τον έκπτωτο Αντίοχο Ζ΄. Ο Φραάτης Ε΄ παντρεύτηκε την Λαοδίκη και έδειξε καλή συμπεριφορά απέναντι στον ξάδελφο της Σέλευκο. 

Ο πατέρας του συγκρούστηκε για την διαδοχή του θρόνου με τον σφετεριστή Αλέξανδρο Β΄ Ζαβίνα που ήταν πιόνι του Φαραώ της Αιγύπτου, Πτολεμαίου Η' Φύσκονα. Οι Πάρθοι έστειλαν τον αιχμάλωτο ξάδελφο του Σέλευκο να διεκδικήσει τον θρόνο των Σελευκιδών ως υποτελή τους βασιλιά, οι προσπάθειες απέτυχαν, ο Σέλευκος επέστρεψε στην Παρθία όπου έζησε μέχρι το τέλος της ζωής του. Ο Δημήτριος Β΄ δολοφονήθηκε πιθανώς υπό την ανοχή της συζύγου του, Κλεοπάτρας Θεάς, με την οποία οι σχέσεις του ήταν κάκιστες. Αμέσως ο Σέλευκος, όντας ο μεγαλύτερος ηλικιακά γιος του κάπου μεταξύ 15 και 20 ετών, διεκδίκησε το στέμμα των Σελευκιδών. Ωστόσο αυτό ήταν ολέθριο λάθος καθώς δεν συμβουλεύτηκε πρώτα τη μητέρα του και ακλόνητη βασίλισσα της Συρίας εδώ και πάρα πολλά χρόνια (και βασιλείς), Κλεοπάτρα Θεά. Η τελευταία δεν τον συγχώρησε και υποκινούμενη είτε από μίσος είτε από φόβο μήπως την εκδικηθεί για το θάνατο του πατέρα του, διέταξε τη δολοφονία του Σέλευκου το 125 π.Χ., ώστε να ανεβάσει στο θρόνο το δεύτερο γιο της με το Δημήτριο, τον Αντίοχο Η' Γρυπό.

## Χρονολόγιο

## Δείτε επίσης

*Δυναστεία των Σελευκιδών
*Δημήτριος Β' Νικάτωρ
*Αντίοχος Η' Γρυπός
*Αυτοκρατορία των Σελευκιδών
*Ελληνιστική περίοδος

## Παραπομπές



## Πηγές

*Σέλευκος Ε' Φιλομήτωρ στο www.livius.com
*Αππιανός, *Συριακά*, §69 
*R. Shayegan. Arsacids and Sasanians: Political Ideology in Post-Hellenistic and Late Antique Persia. Cambridge, 2011
*Ogden, Daniel (1999). Polygamy Prostitutes and Death. The Hellenistic Dynasties. London: Gerald Duckworth & Co. Ltd

Κατηγορία:Ηγεμόνες των Σελευκιδών
Κατηγορία:Ελληνιστική περίοδος
Σεσίλ Ντυφλό

-->

}}
Η **Σεσίλ Ντυφλό** (γαλλικά: **Cécile Duflot**) (1 Απριλίου 1975) είναι Γαλλίδα πολιτικός και γραμματέας των Πρασίνων από τον Δεκέμβριο του 2006. Σπούδασε Οικονομικά και Γεωγραφία και εργάζεται ως πολεοδόμος. Είναι χωρισμένη και μητέρα τριών παιδιών.

Αρχικά ήταν μέλος της νεολαίας χριστιανών εργατών και εθελόντρια στην στήριξη κρατουμένων. Μέλος των Πρασίνων έγινε το 2001 ενώ είναι μέλος του εκτελεστικού συμβουλίου του Κόμματος από το 2003. Υπήρξε επίσης δημοτικός σύμβουλος του δήμου Βιλνέβ Σεν-Ζωρζ (Villeneuve-Saint-Georges), της περιοχής του Παρισιού.

Η Ντυφλό το 2006 ήταν ανάμεσα στα πρόσωπα που θα προτείνονταν για την θέση του υποψηφίου των Πράσινων για τις γαλλικές προεδρικές εκλογές του 2007. Στις εσωκομματικές εκλογές του Δεκεμβρίου 2006, υποστηριζόμενη από το αριστερό ρεύμα, εξελέγη γραμματέας μετά το συνέδριο στο Μπορντώ.

Τον Δεκέμβρη του 2008 επανεξελέγη στη θέση της Γραμματέως του κόμματος. 

Ως το 2009 που επιλέγει επικεφαλής του συνδυασμού Ευρώπη-Οικολογία για την περιφέρεια Ιλ ντε Φράνς (Παρίσι) παρά τη θέση της παρέμενε σχετικά άγνωστη στην κοινή γνώμη. Ο συνδυασμός της συγκέντρωσε 16,8% των ψήφων και από τότε είναι επικεφαλής της ομάδας της Ευρώπης Οικολογίας στο περιφερειακό συμβούλιο της Ιλ ντε Φράνς. 

Τον Νοέμβριο του 2010 η εκλογική συμμαχία Ευρώπη Οικολογία μετεξελίχθηκε σε κόμμα με την ονομασία Ευρώπη Οικολογία-οι Πράσινοι στο οποίο συμμετείχαν ‘οι Πράσινοι’ και συνεργαζόμενοι και του οποίου εξελέγη προσωρινή Γραμματέας. Στο πρώτο συνέδριο του νέου κόμματος που έγινε τον Ιούνιο του 2011 στη Λα Ροσέλ επανεξελέγη Γραμματέας με ποσοστό 92,17% παραγκωνίζοντας τελείως τον κύριο αντίπαλό της Ντανιέλ Κον Μπεντίτ. 

## Πηγές

* https://web.archive.org/web/20071213061255/http://www.cecileduflot.net/
* http://www.verts44.org/spip.php?article27

Κατηγορία:Γάλλοι πολιτικοί
Κατηγορία:Γάλλοι οικολόγοι
Κατηγορία:Μέλη του Ευρώπη Οικολογία - Οι Πράσινοι
Κατηγορία:Πολιτικοί της Γαλλικής Εθνοσυνέλευσης (Ε΄ Δημοκρατία)
Αγγλοϊταλικό Κύπελλο

μικρογραφία|Οι νικητές του Αγγλοϊταλικού Κυπέλλου 1971, Μπλάκπουλ ΦΚ, Μπολόνια, 12 Ιουνίου 1971
Το **Αγγλοϊταλικό Κύπελλο** (αγγλικά: *Anglo-Italian Cup*) ήταν μια ποδοσφαιρική διοργάνωση στην οποία μετείχαν ομάδες μικρών κατηγοριών από την Αγγλία και την Ιταλία. Ξεκίνησε το 1969 και διάρκεσε με διακοπές και οργανωτικές αλλαγές ως το 1996.

Μια παρόμοια διοργάνωση ήταν το Αγγλοϊταλικό Λιγκ Καπ (Anglo-Italian League Cup) που διεξήχθη πέντε φορές από το 1970 ως το 1976.

## Αγγλοϊταλικό Κύπελλο

### Ιστορικό

Το κύπελλο αυτό καθιερώθηκε το 1969 με αφορμή την κατάκτηση του Λιγκ Καπ Αγγλίας από τη Σουίντον Τάουν, η οποία δεν είχε δικαίωμα να μετάσχει στο Κύπελλο Διεθνών Εκθέσεων καθώς αγωνιζόταν στην Γ΄ κατηγορία. Έτσι δημιουργήθηκε αυτή η διοργάνωση για ομάδες χαμηλότερων κατηγοριών των δύο χωρών.

Διεξήχθη ως το 1973 κι έπειτα διακόπηκε. Ξανάρχισε το 1975-76 με ημιεπαγγελματικές ομάδες και συνεχίστηκε ως το 1987. Το 1992-93 αποφασίστηκε η αναβίωσή του με ομάδες από τη δεύτερη κατηγορία της Ιταλίας (Serie B) και της Αγγλίας (τότε First Division). Τέσσερα χρόνια αργότερα διακόπηκε οριστικά, αφού δεν τράβηξε το ενδιαφέρον ούτε των φιλάθλων ούτε των συλλόγων.

### Οι τελικοί

### Τίτλοι ανά σύλλογο και χώρα

Στις 19 διοργανώσεις τον τίτλο μοιράστηκαν 18 διαφορετικές ομάδες. Μόνο μία ομάδα κατάφερε να πάρει δύο τίτλους: η ιταλική **Μόντενα** (1981, 1982). Τους οκτώ επαγγελματικούς τίτλους οι δύο χώρες τους μοιράστηκαν, αφού πήραν από τέσσερις. Στους έντεκα ημιεπαγγελματικούς υπερτερούν οι ιταλικές ομάδες με δέκα έναντι ενός.

**Σύνολο τίτλων**

* : 14 τίτλοι (4 επαγγ. + 10 ημιεπ.)
*  : 5 τίτλοι (4 επαγγ. + 1 ημιεπ.)

## Αγγλοϊταλικό Λιγκ Καπ

### Ιστορικό

Το **Αγγλοϊταλικό Λιγκ Καπ** (*αγγλ.:Anglo-Italian League Cup*) ήταν ένας διπλός τελικός (εντός κι εκτός έδρας), στον οποίο μετείχαν οι νικητές του Κυπέλλου Ιταλίας και του Κυπέλλου ή του Λιγκ Καπ Αγγλίας. Διεξήχθη μόνο πέντε φορές τα έτη: 1969, 1970, 1971, 1975 και 1976.

### Οι τελικοί

### Τίτλοι ανά σύλλογο και χώρα

Στις πέντε διοργανώσεις τον τίτλο μοιράστηκαν 5 διαφορετικές ομάδες. Είναι αξιοσημείωτο ότι μια ομάδα, η αγγλική Σουίντον Τάουν, κατάφερε να πάρει τόσο το Αγγλοϊταλικό Λιγκ Καπ (1969) όσο και το Αγγλοϊταλικό Κύπελλο (1970).

**Σύνολο τίτλων**

* : 3 τίτλοι (1970, 1975, 1976)
*  : 2 τίτλοι (1969, 1971)

Κατηγορία:Διεθνείς διασυλλογικές διοργανώσεις ποδοσφαίρου
Ωορύφας

Ο **Ωορύφας** υπήρξε αξιωματούχος του Βυζαντινού ναυτικού. Υπηρέτησε κατά τις αρχές του 9ου αιώνα και στα χρόνια του Μιχαήλ Τραυλού έγινε αρχηγός του βυζαντινού ναυτικού. Διακρίθηκε στις συγκρούσεις εναντίον των οπαδών του Θωμά του Σλάβου και των Αράβων πειρατών που λυμαίνονταν το Αιγαίο. Όταν οι Σαρακηνοί επιτέθηκαν στην Κρήτη οργάνωσε αντεπίθεση, η οποία όμως απέτυχε. Μάλλον ήταν συγγενής του μεταγενέστερου ναυάρχου Νικήτα Ωορυφά, αλλά δεν είναι γνωστός ο βαθμός συγγενείας τους.

Κατηγορία:Βυζαντινοί ναύαρχοι
Κατηγορία:Αραβοβυζαντινοί Πόλεμοι
Κατηγορία:Βυζαντινοί του 9ου αιώνα
Ρενέ Ντυμόν

Ο **Ρενέ Ντυμόν,** ήταν Γάλλος γεωπόνος, θεωρητικός της πολιτικής οικολογίας και πολιτικός (1904-2001). Γεννήθηκε στην πόλη Cambrai της βόρειας Γαλλίας. Σπούδασε στο Εθνικό Ίδρυμα Γεωπονίας του Παρισιού (INA P-G). Ταξίδεψε και δούλεψε πολλά χρόνια στην Ασία, Αφρική και Λατινική Αμερική. Ενδιαφέρθηκε ιδιαίτερα για τα προβλήματα των χωρών του λεγόμενου τρίτου κόσμου.

Ήταν ένας από τους πρώτους που έθιξε ζητήματα όπως η παγκοσμιοποίηση, η μόλυνση, η δημογραφική έκρηξη, ο προντουκτιβισμός, οι σχέσεις μεταξύ βορρά και νότου. Ήταν επίσης ένας από τους πρώτους που χρησιμοποίησε τον όρο αειφόρος ανάπτυξη.

Υποψήφιος των Οικολόγων στην πρώτη τους εκλογική κάθοδο στη Γαλλία στις προεδρικές εκλογές του 1974 συγκέντρωσε 1.32 % των ψήφων. Θεωρείται ο πνευματικός πατέρας των Γάλλων Πράσινων και συνέβαλε αποφασιστικά ώστε η πολιτική οικολογία στη Γαλλία να επικεντρώνεται περισσότερο σε θέματα όπως η ανάπτυξη του φτωχού νότου, η αλληλεγγύη, η αντίθεση στον καπιταλισμό και στον πόλεμο παρά στην βαθειά οικολογία.

Βιβλία που έγραψε:

* Ουτοπία ή Θάνατος, 1973 
* Ο γεωπόνος της πείνας, 1974 
* Η στραγγαλισμένη Αφρική, 1980 
* Για την Αφρική, Κατηγορώ, 1986 
* Ο αβάσταχτος κόσμος: Κριτική στον φιλελευθερισμό, 1988.
## Παραπομπές


Κατηγορία:Γάλλοι οικολόγοι
Κατηγορία:Γάλλοι κοινωνιολόγοι
Κατηγορία:Γάλλοι πολιτικοί
Ευρωπαϊκή Συμφωνία

Κατά την περίοδο που ακολούθησε τους Ναπολεόντειους πολέμους δημιουργήθηκε μια άτυπης μορφής συναίνεση μεταξύ των ευρωπαϊκών δυνάμεων για το συντονισμό της δράσης τους. Αρχικός σκοπός αυτής της συναίνεσης ήταν η διατήρηση του εδαφικού και κοινωνικού καθεστώτος. Κατά τους χρόνους αυτούς ο όρος αναφερόταν και στο δικαίωμα των μεγάλων ευρωπαϊκών δυνάμεων να επεμβαίνουν και να επιβάλλουν τη συλλογική τους θέληση στα άλλα κράτη, κυρίως όπου η καθεστηκυία τάξη απειλούνταν. 

Οι επαναστάσεις του 1830 και του 1848 οδήγησαν στην αλλαγή της σημασίας του όρου, ο οποίος πλέον δήλωνε την αρχή της συναίνεσης των ευρωπαϊκών δυνάμεων και του συντονισμού της δράσης τους. Αυτήν πλέον την εποχή σκοπός της Συναυλίας είναι να εξασφαλίζεται η συναίνεση των δυνάμεων στις ενέργειες κάθε μιας από αυτές και κυρίως να διατηρείται η μεταξύ τους ισορροπία δυνάμεων. Το σύστημα επανήλθε κατά τους χρόνους του Μπίσμαρκ, ο οποίος κατόρθωσε να διαμορφώσει ένα πλέγμα συμμαχιών που συνέδεε τις περισσότερες από αυτές. Σταδιακά, κατά τα τέλη του 19ου αιώνα το σύστημα αρχίζει να κλονίζεται, για να ανατραπεί οριστικά στις παραμονές του Α΄ Παγκοσμίου Πολέμου.

## Δείτε επίσης
*Ιερά Συμμαχία

Κατηγορία:Ευρωπαϊκή ιστορία
Κατηγορία:Ιστορία των διεθνών σχέσεων
Κατηγορία:Διεθνείς οργανισμοί με έδρα την Ευρώπη
Πράσινο Κόμμα (Τσεχία)

Οι **Πράσινοι** είναι Τσέχικο πολιτικό κόμμα (Strana zelených στα Τσέχικα) μέλος του Ευρωπαΐκού Πράσινου Κόμματος που ανήκουν και οι Οικολόγοι Πράσινοι. Ιδρύθηκε το 1989 από αγωνιστές για τ' ανθρώπινα δικαιώματα και το περιβάλλον. Απέτυχε όμως να περάσει το όριο του 5% στις εκλογές του Ιουνίου 1990. Το 1992 εξέλεξαν 3 βουλευτές συμμετέχοντας σε συνασπισμό με το Τσεχικό Σοσιαλιστικό Κόμμα και το Αγροτικό Κόμμα. Τα επόμενα χρόνια είδαν την επιρροή τους να μειώνεται με αποκορύφωμα την αδυναμία τους να συμμετάσχουν στις εκλογές του 1996.
150px|μικρογραφία|αριστερά|Παλαιότερο λογότυπο του κόμματος.
Από το 1998 ανασυγκροτήθηκαν και άρχισαν μια αργή αλλά σταθερά ανοδική πορεία που τους οδήγησε στην είσοδο στο κοινοβούλιο το 2006 και στην κυβέρνηση έξι μήνες αργότερα με τέσσερις υπουργούς. Τους: 
*Μάρτιν Μπούρσικ, υπουργό περιβάλλοντος,
*Κάρελ Σβάρτσενμπεργκ, υπουργό εξωτερικών
*Τζαμίλα Στεχλίκοβα, υπουργό ανθρωπίνων δικαιωμάτων και μειονοτήτων και
*Ντάνα Κούχτοβα, υπουργό παιδείας, νεολαίας και αθλητισμού.

Εκλογικά Αποτελέσματα και έδρες (σε σύνολο 150)

*1990 4,1% -
*1992 6,5% σε συνασπισμό κομμάτων 16 έδρες, εκ των οποίων 3 στους Πράσινους
*1996 -
*1998 1,1% -
*2002 2,3% -
*2004 3,2% -
*2006 6,3% 6 έδρες.

## Παραπομπές

Κατηγορία:Τσέχικα πολιτικά κόμματα
Κατηγορία:Οικολογικά κόμματα
Καθένας με την τρέλλα του

Το ***Καθένας με την τρέλλα του*** είναι ο τίτλος μίας ελληνικής σπονδυλωτής κινηματογραφικής ταινίας, του 1980, σε σκηνοθεσία και σενάριο Γιώργου Λαζαρίδη, παραγωγή της Νίκος Παπαδόπουλος & Σία και πρωταγωνιστές τους Σωτήρη Μουστάκα, Διονύση Παπαγιαννόπουλο, Γιώργο Κωνσταντίνου, Μαίρη Χρονοπούλου, Γιώργο Πάντζα, Ευαγγελία Σαμιωτάκη, Βαγγέλη Τραϊφόρο, Μαρία Μπονέλλου και Άννα Φόνσου.

## Πλοκή

Ο Σταύρος (Νίκος Τσούκας), ένας μεροκαματιάρης μπογιατζής, νιώθει ότι απειλείται από την τεχνολογία και αποφασίζει να αντιδράσει πέφτοντας στις ρόδες του αυτοκινήτου ενός Αμερικάνου στο επεισόδιο "Το θύμα των τροχών". Στο "Χωραφάκι", Άννα (Άννα Φόνσου) προσπαθεί επί μία εικοσαετία να βάλει το οικοπεδάκι της στο σχέδιο πόλεως πιέζοντας και παρακαλώντας διάφορους αρμόδιους. Στο "Καιρός για έρωτες", ο Σωτήρης (Σωτήρης Μουστάκας), ένας δειλός ανθρωπάκος, ονειρεύεται ότι γίνεται Σούπερμαν και σώζει τη γυναίκα των ονείρων του (Μαρία Μπονέλου), η οποία όμως αποδεικνύεται τελείως διαφορετική από ό,τι ονειρευόταν. Ο Ιορδάνης Σταυρόπουλος (Διονύσης Παπαγιαννόπουλος), ένας συνταξιούχος γυμνασιάρχης, εξοργίζεται στο επεισόδιο "Η εκπαίδευση" με τους βαθμούς της εγγονής του, Μυρτώς (Αθηνά Γούναρη), και επιστρέφει στα παλιά του λημέρια για να ανακαλύψει ότι τη σημερινή εκπαίδευση διέπει η "λογική του χρήματος". Οι Γιώργος Κωνσταντίνου και Τέτη Σχτοινάκη πρωταγωνιστούν στο "Αδικημένη από την κοινωνία", στους ρόλους ενός επαρχιώτη που γνωρίζει στην Αθήνα μια γυναίκα που έχει γίνει πόρνη για να συντηρήσει το παιδί της. Τέλος, στο επεισόδιο "Ένας πολίτης του σήμερα", Γιώργος (Γιώργος Πάντζας), ένας δημόσιος υπάλληλος, ο οποίος αναρωτιέται τι ρόλο παίζει στη ζωή του, βγάζει έξω τη γυναίκα του και την πεθερά του και επαναστατεί ακύτοντας τις προσβολές ενός κονφερασιέ. Αυτοί είναι μόνο μερικοί από τους χαρακτήρες που συνθέτουν την κοινωνική πραγματικότητα της Ελλάδας του 1980 και την υπόθεση αυτής της σπονδυλωτής ταινίας.**'

== Ηθοποιοί ==
*[[Σωτήρης Μουστάκας]] - Σωτήρης**'
*Διονύσης Παπαγιαννόπουλος - Ιορδάνης Σταυρόπουλος**'
*[[Γιώργος Κωνσταντίνου (ηθοποιός)|Γιώργος Κωνσταντίνου]] - Γιώργος**'
*Μαίρη Χρονοπούλου - δημοσιογράφος**'
*[[Γιώργος Πάντζας]] - Γιώργος**'
*Ευαγγελία Σαμιωτάκη
*Μάρκος Λεζές
*Τέτη Σχοινάκη - Λένα**'
*[[Βαγγέλης Τραϊφόρος]]
*[[Μαρία Μπονέλλου]]
*[[Άννα Φόνσου]] - Άννα**'
*Κώστας Πολίτης - μηχανικός προβολής**'
*Αθηνά Γούναρη - Μυρτώ**'
*Μάγδα Τσαγγάνη
*Νίκος Τσούκας - Σταύρος**'
*[[Κώστας Παληός]] - Σταμάτης**'
*Νότης Πιτσιλός - βαμπίρ
*Λευτέρης Ιατρού - κουλουρτζής
*Νίκος Παπαναστασίου - κονφερασιέ**

## Κυκλοφορία

Κυκλοφόρησε και με τη μορφή ντιβιντί στις 26 Ιουνίου 2007. 

## Παραπομπές


## Εξωτερικοί σύνδεσμοι
* ''Καθένας με την τρέλλα του'' στην Ταινιοθήκη της Ελλάδος
* ''Καθένας με την τρέλλα του''  στο Cine.gr

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1980
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σενάριο Γιώργου Λαζαρίδη
Κατηγορία:Σπονδυλωτές ταινίες
Κατηγορία:Ταινίες γυρισμένες στην Ελλάδα
Το παίζω... και πολύ άντρας

***Το παίζω... και πολύ άντρας*** είναι ο τίτλος μιας ελληνικής κωμικής ταινίας του 1983, σε σκηνοθεσία και σενάριο Ερρίκου Θαλασσινού. Η παραγωγή ανήκει στον Γιώργο Καραγιάννη.

## Πλοκή

Ο Ζήνων Πετρίδης (Σωτήρης Μουστάκας) είναι ένας μόδιστρος, τόσο άβουλος, που δεν έχει τη δύναμη να ορθώσει το ανάστημά του απέναντι στους δικούς του. Καταπιέζεται δε όχι μόνο από τη γυναίκα του (Θάλεια Παπάζογλου) και την πεθερά του (Κατερίνα Γιουλάκη), στον οίκο μόδας της οποίας εργάζεται, αλλά και από τα πέντε παιδιά του (Τέτα Κωνσταντά, Βίκυ Γεωργαλά, Παναγιώτης Σουπιάδης, Γιώργος Σουτζής & μωρό). Όλα, όμως, φαίνεται να αλλάζουν όταν γυρίζει από την Αφρική ένας φίλος του από τον στρατό (Κώστας Καραγιώργης), ο οποίος του ανταποδίδει στο πολλαπλάσιο τα χρήματα που δανείστηκε από το Ζήνωνα για να ξεκινήσει για την Αφρική. Η ομοιότητα του Ζήνωνα με τον δράστη μιας μεγάλης ληστείας, και η ξαφνική εμφάνιση των χρημάτων, οδηγούν την οικογένεια του στο συμπέρασμα ότι τη ληστεία την διέπραξε ο ίδιος. Ο Ζήνωνας το αντιλαμβάνεται και εκμεταλλεύεται την κατάσταση προς όφελός του, θέτοντας τάξη στο σπίτι του.

## Διανομή

## Παραγωγή
Η ταινία κυκλοφόρησε στις κινηματογραφικές αίθουσες τη σεζόν 1983-1984 και, κόβοντας 103.897 εισιτήρια, κατατάχθηκε στην 6η θέση ανάμεσα σε 33 ταινίες της ίδιας σεζόν. Στις 22 Φεβρουαρίου 2008, κυκλοφόρησε και με τη μορφή DVD. 

Ο Σταύρος Γανωτής γράφει για την ταινία:Το φιλμ του Ερρίκου Θαλασσινού είναι γεμάτο στις σατιρικές σπόντες, αλλά περισσότερο είναι αναφορικό στον παλιότερο ελληνικό κινηματογράφο, παρά μέσα στην εποχή του. Δηλαδή, κοινωνική σάτιρα τύπου Τσιφόρου με “σόκιν” περιβολή. Αυτό κλίνει και την ταινία σε έναν τύπου θεατρικό χαρακτήρα, μπορείτε να τον αποκαλέσετε και φτηνό, ενώ το σενάριο είναι προβλέψιμο και σε κερδίζει μονάχα με κάποιες ατάκες, οι οποίες λειτουργούν λόγω της εκφοράς τους από τον Μουστάκα. Αρνητικοί και οι δεύτεροι ρόλοι, περισσότερο παραπέμπουν σε βιντεοταινία. Καλύτερα να το δείτε ως κομεντί, παρά να περιμένετε μια καλή στιγμή του αείμνηστου κωμικού μας, ακόμα κι αν για χάζεμα είναι μια χαρά. 

## Παραπομπές

## Εξωτερικοί σύνδεσμοι
* ''Το παίζω... και πολύ άντρας'' στο Cine.gr
* ''Το παίζω... και πολύ άντρας'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1983
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ταινίες σε παραγωγή Γιώργου Καραγιάννη
Κατηγορία:Ελληνικές αισθηματικές κωμικές ταινίες
Ο γλυκοψεύτης

***Μήτσος... ο ρεζίλης*** (ή ***Ο γλυκοψεύτης***) είναι ο τίτλος μιας ελληνικής κωμικής κινηματογραφικής ταινίας του 1984, σε σκηνοθεσία Ομήρου Ευστρατιάδη και σενάριο Γιάννη Σκλάβου. Πρωταγωνιστούν οι: Σωτήρης Μουστάκας, Θανάσης Παπαδόπουλος, Γκέλυ Γαβριήλ και Μίμης Φωτόπουλος.

## Πλοκή
Ο Μήτσος (Σωτήρης Μουστάκας), γιος μιας καφετζούς και προξενήτρας (Σωτήρης Μουστάκας), αφού χάνει και την μητέρα του, καταλήγει να γίνει "κουτσαβάκι" και να πουλάει προστασία, αλλά αποτυγχάνει μέσα στην νύχτα και αποφασίζει με τον κολλητό φίλο του (Θανάσης Παπαδόπουλος) να ανοίξουν ένα γραφείο συνοικεσίων και να βγάζουν τα προς το ζην κάνοντας προξενιά. Δεν διστάζει μάλιστα, για να ικανοποιεί τα καπρίτσια των πελατών του, να μεταμφιέζεται ο ίδιος ανάλογα με την περίσταση.

Όλα πάνε καλά, μέχρι τη στιγμή που γνωρίζει την Εύα (Γκέλυ Γαβριήλ), που είναι κόρη του ιδιοκτήτη (Μίμης Φωτόπουλος) του γραφείου του και πελάτη του, και η καρδιά του χτυπά σαν τρελή από έρωτα. Τότε αποφασίζει να εξαφανιστεί από τους πελάτες, αλλά αυτοί τον απειλούν με φυλακή και αποζημιώσεις, και έτσι συγκεντρώνονται σε γνωστό ξενοδοχείο της Αττικής όλοι οι πελάτες του και μέσα από κωμικοτραγικές και αστείες εμφανίσεις, αφού μπερδεύει τις στολές μεταμφιέσεων, καταφέρνει να απαλλαγεί από αυτούς και να ζήσει ευτυχισμένος με το κορίτσι των ονείρων του.

## Διανομή ρόλων
*Σωτήρης Μουστάκας - Δημήτρης "Μήτσος" Φούμος** / Χαρίκλεια Φούμου / Δημήτρης ο διανοούμενος / Αφροχάρις Περπατημένη / Μιστόκλας Καρούμπαλος / Καμικάζι
*Μίμης Φωτόπουλος - Ιορδάνης
*Νίκος Ρίζος - Λέρας
*Θανάσης Παπαδόπουλος - Σπίνος / Κατίνα
*Νίνα Παπαζαφειροπούλου - Σούζη Κιου
*Βασίλης Μαλούχος - γαμπρός από συνοικέσιο
*Γκέλυ Γαβριήλ - Εύα
*Στέλλα Κωνσταντινίδου - πελάτισσα Χαρίκλειας
*Ηλίας Κακλαμάνης - νεαρός στο μπιλιάρδο
*Σπεράντζα Βρανά - Βάνα Τσίχλα
*Αντώνης Τρικαμηνάς - ρεσεψιονίστ ξενοδοχείου
*Φίλιππος Γκιώνης - υποψήφιος γαμπρός
*Αθηνά Μερτύρη - Αθηνά
*Γιάννης Φύριος - δικηγόρος
*Κώστας Στεφανάκης - καμάκι
*Γιάννης Βογιατζής - άνδρας στα μπουζούκια

## Παραγωγή
Κόβοντας 106.234 εισιτήρια, ήρθε στην 5η θέση ανάμεσα σε 33 ελληνικές ταινίες της σαιζόν. Στην ταινία ακούγονται τα τραγούδια "Έμαθα πως είσαι μάγκας" και "Με βρήκε δύσκολη στιγμή", τα οποία ερμηνεύουν μαζί οι: Λευτέρης Πανταζής, Άντζελα Δημητρίου και Άγγελος Διονυσίου. 

## Παραπομπές


## Εξωτερικοί σύνδεσμοι
* ''Ο γλυκοψεύτης'' στην Ταινιοθήκη της Ελλάδος
* ''Ο γλυκοψεύτης'' στο Cine.gr
*Κριτική της ταινίας από τον Σταύρο Γανωτή

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1984
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ομήρου Ευστρατιάδη
Κατηγορία:Ταινίες σε παραγωγή Γιώργου Καραγιάννη
Κατηγορία:Ταινίες με μουσική σύνθεση Γιώργου Θεοδοσιάδη
Ντέρεκ Σπενς

Ο **Ντέρεκ Γουίλιαμ Σπενς** (Derek Spence) είναι πρώην διεθνής επιθετικός ποδοσφαιριστής από τη Β. Ιρλανδία.

## Ποδοσφαιρικό βιογραφικό

Ο Ντέρεκ Σπενς γεννήθηκε στις 18 Ιανουαρίου 1952 στο Μπέλφαστ της Β. Ιρλανδίας. Την ποδοσφαιρική του καριέρα ξεκίνησε από την Κρουσέιντερς της πατρίδας του . Το 1971 ήρθε στην Αγγλία και υπέγραψε στην Όλνταμ Αθλέτικ. Αγωνίστηκε μία σεζόν με λίγες συμμετοχές και μεταγράφηκε στην Μπέρι. Εκεί έπαιξε πέντε περιόδους, τις περισσότερες από κάθε άλλη ομάδα στην καριέρα του. Σε 140 παιχνίδια σημείωσε 44 γκολ. Εν τω μεταξύ είχε γίνει διεθνής με την Εθνική Ελπίδων της πατρίδας του κι από το 1975 με την Εθνική Ανδρών, κυρίως ως αναπληρωματικός.

Το 1976-77 αγωνίστηκε στην Μπλάκπουλ, η οποία υποβιβάστηκε. Επίσης, ο Σπενς τραυματίστηκε και έχασε την προετοιμασία της ομάδας. Τότε προτίμησε να φύγει στην Ελλάδα, όπου αγωνίστηκε με επιτυχία στον Ολυμπιακό για μια σεζόν σημειώνοντας μερικά σημαντικά γκολ. Το 1978 επέστρεψε στην Μπλάκπουλ, στην οποία αγωνίστηκε δύο σεζόν. Ταυτόχρονα κέρδισε μια θέση βασικού στην εθνική ομάδα, στην οποία έπαιξε 29 φορές και σημείωσε 3 γκολ.

Τα επόμενα δύο χρόνια (1980-82) έπαιξε στη Σάουθεντ με ιδιαίτερη επιτυχία αλλά παραδόξως δεν επιλέχτηκε στην ομάδα της Βόρειας Ιρλανδίας για τα τελικά του Παγκοσμίου Κυπέλλου 1982 από τον προπονητή Μπίλι Μπίνγκαμ.

Στη συνέχεια, αγωνίστηκε για λίγους μήνες σε διάφορες ομάδες, όπως την ολλανδική Σπάρτα Ρότερνταμ, την Σι-Μπι (See Bee) του Χονγκ Κονγκ, για να τερματίσει την επαγγελματική καριέρα του στην Μπέρι το καλοκαίρι 1983 σε ηλικία 31 έτους. Στη συνέχεια της σεζόν 1983-84 συνέχισε να αγωνίζεται στην ημιεπαγγελματική Oldham Dew στη North-West Counties League.

Συνολικά στα αγγλικά επαγγελματικά πρωταθλήματα αγωνίστηκε σε 348 ματς και πέτυχε 98 γκολ, στο ελληνικό πρωτάθλημα σε 21 ματς (6 γκολ), ενώ έπαιξε ακόμα σε 50 αγώνες (17 γκολ) διοργανώσεων κυπέλλων. Για τις σεζόν που έπαιξε σε άλλα πρωταθλήματα δεν υπάρχουν στοιχεία.

## Καριέρα

* **π**: πρωτάθλημα (αγώνες ή γκολ).
* **κ**: κύπελλο
* **λκ**: λιγκ καπ
* **δ**: διάφορες διοργανώσεις

## Τίτλοι – Διακρίσεις

* Δ΄ κατηγορία-πρωτάθλημα (1980/81) Σάουθεντ
* Δ΄ κατηγορία-άνοδος (1973/74) Μπέρι

## Μετέπειτα πορεία

Όταν σταμάτησε να αγωνίζεται, ο Σπενς αρχικά έζησε στο Walmersley, κοντά στο Μπέρι κι έπειτα στο Hambleton του Lancashire, όπου διατηρούσε επιχειρήσεις. Όμως, δεν ξέχασε το ποδόσφαιρο. Δημιούργησε μια Σχολή Προπονητών κι ένα Sportslink (αθλητικό διαδικτυακό τόπο). Το 1990 ανέλαβε υπεύθυνος στο Σύλλογο Φιλάθλων της Μπλάκπουλ, θέση που κατέχει ακόμη.

## Πηγές

Κατηγορία:Επιθετικοί ποδοσφαιριστές
Κατηγορία:Βορειοϊρλανδοί ποδοσφαιριστές
Κατηγορία:Ποδοσφαιριστές Ολυμπιακού Πειραιώς
Κατηγορία:Ποδοσφαιριστές Εθνικής Βορείου Ιρλανδίας
Κατηγορία:Ποδοσφαιριστές Μπέρι ΦΚ
Κατηγορία:Ποδοσφαιριστές Μπλάκπουλ ΦΚ
Κατηγορία:Ποδοσφαιριστές Σάουθεντ Γιουνάιτεντ
Κατηγορία:Ποδοσφαιριστές Όλντχαμ Αθλέτικ
Κατηγορία:Ποδοσφαιριστές Κρουσέιντερς ΦΚ
Κατηγορία:Ποδοσφαιριστές Σπάρτα Ρότερνταμ
Κατηγορία:Ποδοσφαιριστές Χονγκ Κονγκ Ρέιντζερς
Κατηγορία:Ποδοσφαιριστές Σι Μπι
Πέστα χρυσόστομε

Το ***Πέστα χρυσόστομε*** (ή ***Πέστα... βρωμόστομε!***) είναι ο τίτλος μίας ελληνικής κωμικής ταινίας του 1983, σε σκηνοθεσία και σενάριο Ερρίκου Θαλασσινού με πρωταγωνιστές τους: Στάθη Ψάλτη, Καίτη Φίνου και Νίκο Ρίζο.

## Πλοκή

Ο Στάθης (Στάθης Ψάλτης), ένας έντιμος και εργατικός νέος που ζει με τους θείους του, Ζαχαρία (Νίκος Ρίζος) και Στάσα (Δέσποινα Στυλιανοπούλου), και με την ξαδέλφη του, Έλλη (Τόνια Βυθούλκα), θυμώνει με όλους και με όλα και τα λέει κυριολεκτικά έξω από τα δόντια. Φτάνει, μάλιστα, να μαλώνει ακόμη και με τη γυναίκα που αγαπά, την αεροσυνοδό Καίτη (Καίτη Φίνου), η οποία αναγκάζεται κάποια στιγμή να φύγει στο εξωτερικό εξαιτίας μιας σοβαρής ασθένειας.

## Διανομή

## Υποδοχή

Κόβοντας 172.546 εισιτήρια, η ταινία κατατάχθηκε στην 7η θέση ανάμεσα σε 48 ελληνικές ταινίες της ίδιας σεζόν.

## Παραπομπές


## Εξωτερικοί σύνδεσμοι
* ''Πέστα χρυστόστομε'' στην Ταινιοθήκη της Ελλάδος

Κατηγορία:Ελληνικές ταινίες της δεκαετίας 1980
Κατηγορία:Ταινίες του 1983
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ταινίες σε σκηνοθεσία Ερρίκου Θαλασσινού
Κατηγορία:Ταινίες με μουσική σύνθεση Γιώργου Κατσαρού
Κατηγορία:Ταινίες γυρισμένες στην Ελλάδα
Κατηγορία:Ταινίες σε παραγωγή Γιώργου Καραγιάννη
Κλεψύδρα Αθηνών

Με το όνομα **Κλεψύδρα Αθηνών** φέρεται, από πολλούς ιστορικούς, αρχαιότατη πηγή της Ακρόπολης της Αθήνας που υφίσταται και σήμερα.

Ο Ησύχιος την αποκαλεί *«κλεψίρρυτον»* επειδή το νερό της για κάποια διαστήματα ρέει υπόγεια. Αρχαίοι σχολιαστές αναφέρουν ότι το πραγματικό της όνομα ήταν Εμπεδώ αλλά ονομάστηκε «κλεψύδρα» επειδή άλλοτε ξεχείλιζε και άλλοτε το νερό της εξαφανιζόταν. Ο ιστορικός Ίστρος μνημονεύει και συνδυασμό με μετεωρολογική παρατήρηση, ότι, όπως ο Νείλος στην Αίγυπτο και η πηγή της Δήλου, έτσι και το νερό της κλεψύδρας των Αθηνών υψώνονταν και ξεχείλιζε όταν έπνεαν οι ετήσιοι άνεμοι, και εξαφανιζόταν όταν εκείνοι έπαυαν. Άλλος αρχαίος σχολιαστής μνημονεύει πως η πηγή αυτή είναι απύθμενος και το νερό της υφάλμυρο. Τέλος ο Παυσανίας περιγράφει την πηγή μετά από αυτοψία: *«Καταβάσι δε ουκ εις την κάτω πόλιν, αλλ΄ όσον υπό τα Προπύλαια, πηγή τε ύδατος έστι και πλησίον Απόλλωνος ιερόν εν σπηλαίω»*.

Πράγματι, σήμερα, αυτή η πηγή έχει εντοπιστεί και βρίσκεται στη βορειοδυτική πλευρά του βράχου της Ακρόπολης, πίσω από το μνημείο του Αγρίππα, που είναι βαθιά στο έδαφος και που μπορεί να κατέβει κανείς με υπόγεια σκάλα 69 βαθμίδων. Η σκάλα αυτή καταλήγει σε υπόγειο εκκλησία των Αγίων Αποστόλων στην οποία και υπάρχει φρέαρ με μαρμάρινο στόμιο επιπλέον βάθους 10 μέτρων. Στον πυθμένα του φρεάτιου αυτού εντοπίζεται νερό της αρχαίας πηγής που τους καλοκαιρινούς μήνες μπορεί να λιγοστεύει, αλλά ποτέ δεν στερεύει.

Στους πολύ αρχαίους χρόνους η πηγή αυτή ήταν μέσα στον περιτειχισμένο χώρο της Ακρόπολης. Κατά τους κλασικούς όμως χρόνους έμεινε εκτός της οχυρωματικής ζώνης, που όμως περιελήφθηκε μόλις το 1822 όταν ο Οδυσσέας Ανδρούτσος έκτισε προμαχώνα πέριξ αυτής για εξασφάλιση νερού σε περίπτωση πολιορκίας. Και πράγματι χρησίμευσε για τέτοιο σκοπό το 1826 από την οποία οι πολιορκημένοι τότε Έλληνες αντλούσαν περίπου 1600 οκάδες νερού ημερησίως.

## Πηγή
**Νεώτερον Εγκυκλοπαιδικόν Λεξικόν Ηλίου* τ.10ος, σ. 855.

## Εξωτερικοί σύνδεσμοι
* Κλεψύδρα, πληροφορίες στον ιστότοπο του Εθνικού Ιδρύματος Ερευνών.

Κατηγορία:Ακρόπολη Αθηνών
Κατηγορία:Πηγές της Ελλάδας
Εμπορική Οδός του Βόλγα

thumb|250px|right|Ο Βόλγας και ο Δνείπερος ήταν οι δύο κύριοι εμπορικοί δρόμοι της ανατολικής Ευρώπης κατά το Μεσαίωνα.
Η **Εμπορική Οδός του Βόλγα** είναι ένας εμπορικός δρόμος του Μεσαίωνα που συνέδεε τους Βίκινγκ της βόρειας Ευρώπης (κυρίως τους Βαράγγους) με τα ισλαμικά κράτη της Μέσης Ανατολής μέσω του ποταμού Βόλγα. Λειτουργούσε παράλληλα με την Οδό του Δνείπερου (ή «των Ελλήνων», αφού αγορά-στόχος ήταν η Κωνσταντινούπολη). Η σημασία αυτών των δύο εμπορικών γραμμών για την ευρωπαϊκή ιστορία είναι μεγάλη, αφού αποτέλεσαν την αιτία για την ίδρυση και ευημερία του κράτους των Ρως, προγόνου της σημερινής Ρωσίας.

Η δραστηριότητα των Βαράγγων στο Βόλγα πιθανά ξεκίνησε τον 8ο αιώνα, όμως οργανωμένα χαρακτηριστικά έλαβε τον επόμενο. Κέρματα με περσικές, τουρκικές (πιθανότατα χαζαρικές) και αραβικές επιγραφές έχουν βρεθεί στο Πέτερχοφ της Αγίας Πετρούπολης, με κάποια από αυτά να χρονολογούνται στα πρώτα χρόνια του 9ου αιώνα. Τα πλοία ακολουθούσαν αρχικά την ίδια διαδρομή με τη γραμμή του Δνείπερου μέχρι και τον ποταμό Λόβατ. Μετά έμπαιναν στο Βόλγα και κατέληγαν στην Κασπία Θάλασσα, αφού είχαν περάσει από τη Βουλγαρία του Βόλγα και το Χαζαρικό Χαγανάτο. Διασχίζοντας την Κασπία έμπαιναν πια στον ισλαμικό κόσμο - μεταφόρτωναν τα εμπορεύματά τους (από μέλι και όπλα μέχρι σκλάβους) σε καραβάνια και συνέχιζαν στις αγορές που τους ενδιέφεραν, μέχρι και τη Βαγδάτη!

Η Οδός του Βόλγα έχασε τη σημασία της τον 11ο αιώνα, όταν το Αββασιδικό Χαλιφάτο μπήκε σε φάση παρακμής. Πάντως η ίδια διαδρομή συνεχίσθηκε για πολλούς ακόμα αιώνες, είτε για το εμπόριο της Χρυσής Ορδής και των μετέπειτα ταταρικών χανάτων, είτε πιο πρόσφατα για το εμπόριο μεταξύ Περσίας και Ρωσικής Αυτοκρατορίας.

Κατηγορία:Μεσαιωνική ιστορία της Ρωσίας
Κατηγορία:Εμπορικοί δρόμοι
Κατηγορία:Οικονομία του Μεσαίωνα
Πράσινο Κόμμα της Αγγλίας και της Ουαλίας

Το **Πράσινο Κόμμα της Αγγλίας και της Ουαλίας** (αγγλικά: *Green Party of England and Wales*, ουαλικά: *Plaid Werdd Cymru a Lloegr*) είναι πράσινο πολιτικό κόμμα στην Αγγλία και την Ουαλία. Ιδρύθηκε το 1973 και είναι το παλαιότερο οικολογικό κόμμα της Ευρώπης και ένα από τα πρώτα στον κόσμο. Σημερινός πρόεδρός του είναι ο Ζακ Πολάνσκι.

Το κόμμα, τοποθετείται στα αριστερά των Εργατικών, ενώ εκτός από πράσινο προτείνει σοσιαλδημοκρατικό οικονομικό πρόγραμμα και πολιτισμικά προοδευτικές πολιτικές. Και τα δύο αυτά χαρακτηριστικά, εμφανίζονται πιο ρριζοσπαστικά και προωθημένα κατόπιν της εκλογής Πολάνσκι στην ηγεσία του κόμματος. Το κόμμα έχει σχετική απήχηση διαχρονικά, αν και λόγω του πλειοψηφικού βρετανικού εκλογικού συστήματος δεν του επιτρέπεται να διαθέτει πολλές έδρες στο κοινοβούλιο, στο οποίο σήμερα διατηρεί μόλις 4. Παρόλα αυτά, από το 2025, εμφανίζει ραγδαία δημοσκοπική απήχηση, προσλαμβάνοντας δυσαρεστημένους ψηφοφόρους των Εργατικών.

Συνεργάζεται με τα ανεξάρτητα πράσινα κόμματα της Σκωτίας και της Βόρειας Ιρλανδίας. Είναι μέλος του Ευρωπαΐκού Πράσινου Κόμματος και των παγκόσμιου κινήματος των Πρασίνων.

Κατά την ίδρυσή του, έφερε το όνομα *PEOPLE* (στα αγγλικά σημαίνει *ΛΑΟΣ*). Μετονομάστηκε σε «Οικολογικό Κόμμα» το 1975 και σε «Πράσινο Κόμμα» το 1985. Το 1990 οι Πράσινοι της Σκωτίας και της Β. Ιρλανδίας δημιουργήσαν τα δικά τους κόμματα, διατηρώντας όμως πολύ καλές σχέσεις με τους Αγγλους συντρόφους τους. Οι δε Ουαλοί Πράσινοι δημιουργησαν αυτόνομο περιφεριακό κόμμα, παραμένοντας στο Πράσινο Κόμμα που απο τότε πήρε το σημερινό του όνομα.

Εκτός από τον σημαντικό ρόλο που παίζει σε τοπικό επίπεδο, έχει σημειώσει ορισμένες σημαντικές εκλογικές επιτυχίες και σε ευρωεκλογές, με αποκορύφωμα το 15% που πέτυχε στις ευρωεκλογές του 1989. Στις εθνικές εκλογές του 2010 κατάφερει να εκλέξει μία βουλευτή, καθώς κέρδισε την περιφέρεια του Μπράιτον.

Η πολιτική του κόμματος βασίζεται σε ένα εκτεταμένο κείμενο, το Μανιφέστο για μια Βιώσιμη Κοινωνία (*Manifesto for a Sunstainable Society*), που συντάχθηκε για πρώτη φορά στο Κόβεντρι το 1973 και δέχεται συμπληρώσεις και μετατροπές σε κάθε συνέδριο του κόμματος, δηλαδή δύο φορές τον χρόνο. Στη σημερινή του μορφή αποτελείται από περίπου 124.520 λέξεις και περιγράφει όχι μόνο τις βασικές αρχές του κόμματος, αλλά και λεπτομέρειες για επιμέρους θέματα.

## Κοινοβουλευτικές έδρες

## Παραπομπές


## Εξωτερικοί σύνδεσμοι
* 

Κατηγορία:Οικολογικά κόμματα
Κατηγορία:Πολιτικά κόμματα Ηνωμένου Βασιλείου
Κατηγορία:Ουαλικά πολιτικά κόμματα
Οικόσιτος χοίρος

Ο οικόσιτος χοίρος (κοινώς γουρούνι) είναι οικόσιτο θηλαστικό ζώο που ανήκει στο γένος συς, στην οικογένεια Συΐδες και στην τάξη αρτιοδάκτυλα. Είναι ζώο παμφάγο και πολύ γόνιμο. Απαντάται σε όλα τα μέρη της γης και εκτρέφεται κυρίως για το κρέας του. Είναι γνωστό από τα αρχαιότατα χρόνια και πιστεύεται ότι ο κατοικίδιος χοίρος (*Sus scrofa domesticus, Συς η σκρόφα ο οικιακός*) προέρχεται από τον αγριόχοιρο, τον οποίο εξημέρωσαν οι πρόγονοι μας κατά την παλαιολιθική εποχή.

## Περιγραφή
Παρά τις διαφορές τους, όλες οι φυλές γουρουνιών χαρακτηρίζονται γενικά από χοντροκομμένο και μονοκόμματο σώμα, κοντά πόδια και κωνικό κεφάλι, το οποίο καταλήγει σε κοντό ρύγχος. Το γεγονός ότι υπάρχουν πολλές φυλές χοίρων υποδεικνύει ότι η εξημέρωση έγινε ανεξάρτητα σε διάφορες περιοχές του κόσμου και ότι δεν ξεκίνησε από το ίδιο είδος αγριόχοιρου.

## Συμπεριφορά και τροφή
Ο χοίρος προσαρμόζεται σε όλες τις συνθήκες, ωστόσο αναπτύσσεται καλύτερα σε ψυχρά κλίματα. Είναι αδηφάγο ζώο. Τρώει ποντίκια, χόρτο, ακόμα και γλυκά, αλλά μόνο την άσπρη σοκολάτα διότι η καφέ τους προκαλεί εμετό. Το πεπτικό του σύστημα μπορεί να επεξεργαστεί κάθε είδους τροφή, ακόμα και τα υπολείμματα του φαγητού των ανθρώπων. Αυτό συνιστά μεγάλο πλεονέκτημα για τους εκτροφείς χοίρων, όπως και η μέγιστη απόδοσή του σε κρέας και λίπος. Η απόδοση αυτή φτάνει άνετα το 70% του βάρους του σώματός του στις κοινές φυλές και ξεπερνά το 85% στις βελτιωμένες.

## Πολλαπλασιασμός και ασθένειες / ασφάλεια για τον άνθρωπο
Γεννά συνήθως δύο φορές το χρόνο, από 5-20 μικρά κάθε φορά. Οι χοίροι θεωρούνται γενικά σύμβολα ακαθαρσίας, στην πραγματικότητα όμως ο μόνος υπεύθυνος για την ακαθαρσία των γουρουνιών είναι ο ίδιος ο άνθρωπος. Αυτό σημαίνει ότι όταν δεν τηρούνται οι κανόνες υγιεινής, τότε οι χοίροι προσβάλλονται από ασθένειες και παράσιτα, τα οποία στη συνέχεια μεταδίδονται και στον άνθρωπο.

Τον Οκτώβριο του 2015, ο IARC κατάταξε την κατανάλωση κόκκινου κρέατος (στο οποίο περιλαμβάνεται και το χοιρινό) στην Κατηγορία 2Α: Πιθανότατα (probable) καρκινογενή για τον άνθρωπο, σχετίζοντάς την με τον καρκίνο του εντέρου, ενώ την κατανάλωση επεξεργασμένου κρέατος στην Κατηγορία 1: Καρκινογενή για τον άνθρωπο.

## Επιλεγμένες φυλές
Μερικές από τις σημαντικότερες φυλές του χοίρου είναι:

* αγγλική Γιορκσάιρ
* αγγλική Μπερκσάιρ
* ιβηρική (μεσογειακή)- εδώ ανήκει και ο ελληνικός οικόσιτος χοίρος.
* νορμανδική

## Πληθυσμός των εκτρεφομένων γουρουνιών

## Παραπομπές


## Πηγές
* Συλλογικό έργο, Εγκυκλοπαίδεια Παιδεία,  εκδ. Μαλλιάρης- Παιδεία, τόμος 27, σελ. 207-208.

## Εξωτερικοί σύνδεσμοι

* Τα γουρούνια ως κατοικίδια
* Υγιεινή των χοίρων 
* Ράτσες χοίρων, με φωτογραφίες

Κατηγορία:Συΐδες
Κατηγορία:Εξημερωμένα ζώα
Κατηγορία:Κτηνοτροφία
Πράσινοι της Σκωτίας

Το **Πράσινο Κόμμα της Σκωτίας** (Αγγλικά: Scottish Green Party, Γαελικά Σκωτίας: Pàrtaidh Uaine na h-Alba) είναι το κόμμα της πολιτικής οικολογίας της Σκωτίας. Ιδρύθηκε το 1990 από απόσπαση από το αντίστοιχο Αγγλικό Κόμμα και διατηρεί πάντα στενές σχέσεις με τα υπόλοιπα βρετανικά πράσινα κόμματα. Είναι πλήρες μέλος του Ευρωπαΐκού Πράσινου Κόμματος.

Εκπροσωπείται στο Σκωτσέζικο κοινοβούλιο με δύο έδρες καθώς και σε πολλά δημοτικά συμβούλια. Αποτελέσματα στις Εκλογές για το Σκοτσέζικο Κοινοβούλιο:
* 1 έδρα
* 6,8% 7 έδρες
* 4,0% 2 έδρες

## Παραπομπές


## Εξωτερικοί σύνδεσμοι
* 

Κατηγορία:Πολιτικά κόμματα Ηνωμένου Βασιλείου
Κατηγορία:Οικολογικά κόμματα
Κατηγορία:Σκωτία
Δολάριο Νέας Ζηλανδίας

Το **δολάριο** (νομισματικός κωδικός **NZD**) είναι το νόμισμα της Νέας Ζηλανδίας. Κυκλοφορεί επίσης στα Νησιά Κουκ (βλέπε και Δολάριο των Νήσων Κουκ), Νιούε, Τοκελάου και νησιά Πίτκαιρν.

Κανονικά συντομογραφείται με το σύμβολο του δολαρίου *$* ή εναλλακτικά με το *NZ$* για να γίνεται διάκριση από όλα τα νομίσματα που ονομάζονται δολάριο. Πολλές φορές ονομάζεται «κίουι» («Kiwi (dollar)») και υποδιαιρείται σε 100 σεντς (cents). 

Τα Νησιά Πίτκαιρν για λόγους διοίκησης χρησιμοποιεί αυτά τα νομίσματα: Αυστραλιανό δολάριο, δολάριο Νέας Ζηλανδίας, Δολάριο του Καναδά, Δολάριο των ΗΠΑ, λίρα Αγγλίας και ευρώ.

Από τεχνική άποψη, τα νησιά Πίτκερν δεν έχουν νόμισμα. Όλες οι άλλες χώρες χρησιμοποιούν το νεοζηλανδικό δολάριο βάσει διατάγματος.

## Ιστορία

To 1967 το δολάριο αντικατέστησε τη λίρα της Νέας Ζηλανδίας σε ισοτιμία των δολαρίων προς λίρα. Η αρχική «κλειδωμένη» ισοτιμία έναντι του αμερικανικού δολαρίου ήταν 1,39 δολάρια ΗΠΑ προς 1 νεοζηλανδικό δολάριο. Στις 21 Νοεμβρίου η ισοτιμία αυτή άλλαξε στα 1,12 αμερικανικά δολάρια προς 1 νεοζηλανδικό δολάριο.

Νέα υποτίμηση έγινε το 1971 έναντι της βρετανικής λίρας σε μεγαλύτερο βαθμό

Το καλοκαίρι του 2007 το δολάριο ήταν ίσο με 0,8103 αμερικανικά δολάρια.

## Κέρματα
Το 1967  κυκλοφόρησαν κέρματα σε αξίες των 1, 2, 5, 10, 20 και 50 σεντς. Όλα τα κέρματα φτιάχτηκαν από χαλκονικέλιο, με εξαίρεση αυτά του 1 και των 2 λεπτών  Τα κέρματα έχουν επάνω το πορτρέτο της Ελισάβετ Β΄ του Ηνωμένου Βασιλείου. Σταδιακά αποσύρθηκαν από την κυκλοφορία τα κέρματα των 5 σεντ.

Σήμερα κυκλοφορούν κέρματα των 10, 20, 50 σεντ και του 1 και των 2 δολαρίων.

## Τραπεζογραμμάτια
Το 1967 η Αποθεματική Τράπεζα της Νέας Ζηλανδίας κυκλοφόρησε χαρτονομίσματασε αξίες των 1, 2, 5, 10, 20 και 100 δολαρίων. Ακολούθησαν τα χαρτονομίσματα των 50 δολαρίων το 1983, ενώ σταμάτησαν να κυκλοφορούν τα τραπεζογραμμάτια του 1 και των  2 δολαρίων από το 1991. Οι δύο πρώτες σειρές των χαρτονομισμάτων  (1967-81 και 1981-92) διέφεραν μόνο στο ότι το πορτρέτο της Βασίλισσας απεικονιζόταν στην εμπρόσθια όψη. Οι πίσω όψεις απεικόνιζαν ενδημικά πουλιά και φυτά. Από το 1992 κυκλοφόρησε νέα σειρά τραπεζογραμματίων. Με εξαίρεση το χαρτονόμισμα των 20 δολαρίων, τα νέα νομίσματα δεν είχαν επάνω το πορτρέτο της Ελισάβετ. Ωστόσο αν τα έβλεπε κανείς στο φως, τα χαρτονομίσματα έφεραν όλα το περίγραμμα της Βασίλισσας.

Από το 1999 άρχισαν να κυκλοφορούν πολυμερικά χαρτονομίσματα. Το 2000 τυπώθηκε αναμνηστικό χαρτονόμισμα των 20 δολαρίων, με αφορμή την είσοδο στη νέα χιλιετία.

## Παραπομπές


## Εξωτερικοί σύνδεσμοι
* Αποθεματική Τράπεζα Νέας Ζηλανδίας 
* Τα τραπεζογραμμάτια της Νέας Ζηλανδίας   

Κατηγορία:Νομίσματα
Κατηγορία:Οικονομία της Νέας Ζηλανδίας
Γερβάσιος και Προτάσιος

Οι **Γερβάσιος και Προτάσιος** ήταν χριστιανοί μάρτυρες, πιθανώς του Α' ή και Β' αιώνα. 

Πρόκειται, μαζί με τον άγιο Αμβρόσιο Μεδιολάνων, για τους πολιοὐχους και προστάτες αγίους των Μεδιολάνων (σημ. Μιλάνου) και συχνά παραλληλίζονται με τους Διόσκουρους, Κάστορα και Πολυδεύκη, τους αρχαιοελληνικούς θεούς, παιδιά του Δία και της Λήδας, προσωποποίηση της αρετής και της ευγένειας. Η μνήμη τους τιμάται απὀ την ανατολική εκκλησία την 14η Οκτωβρίου, την υποτιθέμενη ημέρα του μαρτυρικού τους θανάτου, (μαζί με τους Ναζάριο και Κέλσιο) και την 19η Ιουνίου από τη δυτική εκκλησία, την ημέρα της μεταφοράς των λειψάνων τους από τα χριστιανικά κοιμητάρια των μαρτύρων έξω από τα τείχη των Μεδιολάνων, στον ναό Αγίου Αμβροσίου Μεδιολάνων. Στη χριστιανική εικονογραφία παρουσιάζονται κρατώντας τα εμβλήματά τους: το φραγγέλιο, το ρόπαλο, το σπαθί, τα βάγια. 

## Αγιολογία, παράδοση
Σύμφωνα με την παράδοση, οι άγιοι Γερβάσιος και Προτάσιος ήταν δίδυμα τέκνα μαρτύρων. Ο πατέρας τους Βιτάλιος, άνδρας πλούσιος και πιθανώς στρατιωτικός, μαρτύρησε στη Ραβένα επί Νέρωνος, ενώ η μητέρα τους Βαλέρια πέθανε επίσης για λόγους πίστης στα Μεδιόλανα. Σύμφωνα με την παράδοση, ο άγιος Γερβάσιος φραγγελώθηκε μέχρι θανάτου και ο δίδυμος αδελφός του άγιος Προτάσιος βασανίστηκε και αποκεφαλίστηκε επί βασιλείας του Νέρωνος, υπό την προεδρία του Ανουβινού ή Αστασίου και ενώ ο Γάιος ήταν επίσκοπος Μεδιολάνων. Κάποιοι συγγραφείς τοποθετούν τον μαρτυρικό τους θάνατο την περίοδο της βασιλείας του Διοκλητιανού. Όμως, ο θάνατός τους μάλλον πρέπει να τοποθετηθεί στην περίοδο βασιλείας του Μάρκου Αυρήλιου (161-180).

## Παραπομπές


## Εξωτερικοί σύνδεσμοι
* Letter of Ambrose of Milan on the Discovery of the Relics of Sts. Gervasius and Protasius 
* Gervase
* Protase
* Santi Gervasio e Protasio
* Ökumenisches Heiligenlexikon über Gervasius


Κατηγορία:Άγιοι της Ορθόδοξης και της Ρωμαιοκαθολικής Εκκλησίας
Κατηγορία:Μιλάνο
Κατηγορία:Ζεύγη αγίων